De første ordentlige fjordfergene i etterkrigstiden kom flere år etter krigens slutt, inntil da var fartøyer kjøpt fra utlandet, noen av disse ombygd for disses rolle, innlemmet av fergeselskapene. En av disse var den tyskbygde «Wischhafen», opprinnelig et tankskip for innsjø- og elvefart, som ble solgt til FSF og ombygd under sitt nye navnet «Fjærlandsfjord» med et eiendommelig utseende i 1952. Den første for MRF var M/F «Gjemnes» levert fra Stord Mek. Verksted i november 1949, som var basert på stålferja M/F «Trygge» sjøsatt i 1938, men med høyere overbygning med overbygd brodekk forut. Bilkapasiteten var på 16 biler og sertifikatet var for opptil 300 passasjerer.